Franco Lerda

Franco Lerda (Fossan, 19 d'agost dël 1967) a l'é stàit un fotbaleur antramentre che al di d'ancheuj a l'é antreneur.

 Giugador 
Atacant chërsù ant la squadra 'd giovo dël Turin, a l'ha giugà soa prima partìa an Serie A ant ël campionà 1985-86. Dël 1986 a l'ha giugà 'dcò doe partìe ant la selession italian-a Under 21, an marcand na grija. A l'é peui butasse le maje ëd Messin-a, Taranto, Triestin-a e Cesen-a an Serie B, e Chievo Veron-a an Serie C.

A la fin ëd la stagion 1993-94 a l'ha selebrà la promossion an Serie A con ël Bressia. A l'ha ancora giugà pòche partìe an Serie A con ël Bressia e con ël Nàpoli e peui a l'é passà an Serie C ant l'Atletico Catania e al Lissandria. A l'ha furnì soa cariera ant j'amator, ant ël Coni e ant ël Canavèis.

 Antreneur 
Ant la prima stagion da antreneur a l'ha salvà 'l Salusse da la degradassion: ruvà an Serie D dòp 60 ani, la squadra a l'é salvasse ant ij play-out, vagnà mersì a un gran giron d'artorn.
Peui a l'é stàit ciamà dal Casal e dël 2007-08 a l'ha antrenà 'l Pescara che, nomach për un pont, a l'ha nen partecipà ai play-off. Dël 2008-09 a antren-a la Pro Patria.

Lerda, Franco